
Irodaházak komplex védelme

Dolgozatomban bemutatom az irodaházak védelmének szükséges elemeit, azok kialakításának szempontjait és egy konkrét példa segítségével szemléltetem a védelmi eszközök telepítési helyeit és az érzékelők típusait.
A személy és vagyonvédelem hazánkban a rendszerváltozáskor megjelent új terület, ami korábban állami monopólium volt. Az elmúlt 25 év sok változást hozott e terület jogi szabályozásában. A pályamű válaszokat keres a magánbiztonság legújabb kihívásaira, és a fellelhető irodalom segítségével megválaszolja azokat. Ilyenek például a jogos védelem és végszükség szabályozásának változása, valamint a korszerű biztonságtechnikai berendezések telepítésének kérdésköre.
A magánbiztonsági vállalkozások a megbízó kérésének megfelelően látják el az objektumok őrzését, így találkozhatunk olyan épülettel, ami egyáltalán nincs védve. Kutatásom szerint ez főleg vidéken, kisebb településeken elterjedt.
A dolgozat tartalmazza egy létező irodaház komplex biztonsági tervét, ami segítségével megérthető a védelem kialakításának szempontjai. Ezek lefedik az élőerős illetve elektronikus védelmet, a mechanikai védelmet és feltárják a gyakorlatban előforduló hibákat. A felmerülő hibák javítása és kiküszöbölése minden fejezetben külön hangsúlyt kap.



